**Α΄ΓΥΜΝΑΣΙΟΥ**

**ΝΕΟΕΛΛΗΝΙΚΗ ΓΛΩΣΣΑ**

**Ενότητα 4 θεωρία**

**Ονοματική- ρηματική φράση**

**Ουσιαστικά  Επίθετα**



     Σε κάθε κείμενο κύριο συστατικό – **βασική μονάδα αποτελεί η πρόταση.** Κάθε πρόταση αποτελείται από δύο βασικά μέρη. Στο ένα μέρος κεντρική λέξη είναι το ουσιαστικό, ενώ στο άλλο μέρος το ρήμα. Το ένα μέρος λοιπόν λέγεται **ονοματική φράση,** ενώ το άλλο ρηματική φράση.

                               ΟΦ                                                       ΡΦ

Π.χ. Το ένα στα δέκα Ελληνόπουλα   /είναι παχύσαρκο.

            **Η ονοματική φράση** μπορεί να έχει **απλή μορφή** (π.χ. άρθρο + ουσιαστικό = Τα παιδιά) ή **διευρυμένη μορφή** (π.χ. άρθρο + επίθετο + ουσιαστικό = Τα υγιή άτομα). Η διευρυμένη μορφή της ονοματικής φράσης μπορεί να περιέχει οποιοδήποτε άλλο μέρος του λόγου που μπορεί να λειτουργήσει ως συμπλήρωμα ή προσδιορισμός του ουσιαστικού (π.χ. αριθμητικό, επίθετο ή και ολόκληρη πρόταση = Οι μικροί αφράτοι κεφτέδες, που τρίβονται αμέσως στο στόμα και λιώνουν).

     **Η ρηματική φράση** είναι ο συνδυασμός του ρήματος με τα συμπληρώματα και τους προσδιορισμούς του (π.χ. ……είναι παχύσαρκο). Μια ονοματική φράση μπορεί να είναι μέρος μιας ρηματικής

               ΟΦ                                                                       ΟΦ

π.χ. Το υπουργείο υγείας/ συνέταξε διατροφικές οδηγίες.

 **Η ονοματική φράση έχει πολλές λειτουργίες** στις προτάσεις. Συγκεκριμένα, λειτουργεί ως:

·         **Υποκείμενο**του ρήματος, δηλαδή μία λέξη ή φράση που δηλώνει ποιος ενεργεί ή δέχεται μια ενέργεια ή βρίσκεται σε μια κατάσταση π.χ. Πολλοί γονείς δε διαφωνούν  .

·         **Αντικείμενο,** δηλαδή το πρόσωπο ή το πράγμα στο οποίο μεταφέρεται η ενέργεια του υποκειμένου ενός ρήματος π.χ. Το υπουργείο υγείας συνέταξε διατροφικές οδηγίες.

·         **Κατηγορούμενο** (του υποκειμένου) π.χ. Το 1 στα 10 Ελληνόπουλα είναι παχύσαρκο.

·         **Ύστερα από πρόθεση** π.χ. Λόγια κάποτε πικρά με τη γλύκα στο στόμα.

·         **Συμπλήρωμα ενός ουσιαστικού** (=άλλης ονοματικής φράσης) σε πτώση γενική π.χ. Περιεργάζομαι την παράταξη των γλυκισμάτων.

**Τα ουσιαστικά** ανάλογα με το γένος τους χωρίζονται σε αρσενικά, θηλυκά και ουδέτερα. Άλλες φορές όμως το φυσικό γένος ενός ουσιαστικού ταυτίζεται και άλλες όχι με το γένος που έχει στη γραμματική! (γραμματικό γένος). Για παράδειγμα, το ουσιαστικό «το αγόρι» έχει φυσικό γένος αρσενικό, αλλά έχει γραμματικό γένος ουδέτερο, ενώ το ουσιαστικό «ο μάγειρας» έχει φυσικό και γραμματικό γένος αρσενικό.

Τα ουσιαστικά έχουν δύο αριθμούς, τον ενικό και τον πληθυντικό, και κλίνονται και σχηματίζουν τύπους σε 4 πτώσεις (ονομαστική, γενική, αιτιατική, κλητική).

 Η ονομαστική είναι η πτώση που απαντά στο ερώτημα ποιος, ποια, ποιο ενεργεί ή παθαίνει κάτι ή βρίσκεται σε μια κατάσταση που δηλώνει το ρήμα.

Η γενική είναι η πτώση που απαντά στο ερώτημα τίνος (ποιου, ποιας, ποιου;).

 Η αιτιατική είναι η πτώση που απαντά στο ερώτημα τι (ποιον, ποια, ποιο;).

 Η κλητική είναι η πτώση με την οποία απευθύνουμε πρόσκληση ή προσφώνηση σε κάποιον, κάποια, κάτι.

 **Τα ουσιαστικά διακρίνονται σε δύο μεγάλες κατηγορίες,** τα δικατάληκτα (έχουν δύο διαφορετικές καταλήξεις, δύο στον ενικό και δύο στον πληθυντικό) και τα τρικατάληκτα (έχουν τρεις διαφορετικές καταλήξεις, τρεις στον ενικό και τρεις στον πληθυντικό).

Παράλληλα, τα δικατάληκτα διακρίνονται σε ισοσύλλαβα (όλες οι πτώσεις έχουν ίδιο αριθμό συλλαβών) και ανισοσύλλαβα (ορισμένες πτώσεις έχουν μία επιπλέον συλλαβή).

 Τρικατάληκτα: φίλος φίλου φίλο φίλοι φίλων φίλους

έξοδος εξόδου έξοδο έξοδοι εξόδων εξόδους

 Δικατάληκτα ισοσύλλαβα: μαθητής μαθητή μαθητή μαθητές μαθητών μαθητές

ημέρα ημέρας ημέρα ημέρες ημερών ημέρες

δώρο δώρου δώρο δώρα δώρων δώρα

 Δικατάληκτα ανισοσύλλαβα: παππούς παππού παππού παππούδες παππούδων παππούδες απόφαση απόφασης απόφαση αποφάσεις αποφάσεων αποφάσεις

στόμα στόματος στόμα στόματα στομάτων στόματα

**Επίθετα:**

**Το επίθετο** μπορεί να προσδιορίζει ένα ουσιαστικό και να του δίνει μία (μόνιμη) ιδιότητα. Σε αυτή την περίπτωση λέμε ότι λειτουργεί ως **επιθετικός προσδιορισμός.** Αυτός ο προσδιορισμός είναι στο ίδιο γένος, στην ίδια πτώση και στον ίδιο αριθμό με το ουσιαστικό.

     ΕΠΙΘ. ΠΡΟΣΔ.

 Π.χ. Τα παιδικά χρόνια

 Ως προς την κλίση των επιθέτων, μερικές βασικές κατηγορίες τους είναι:

                        Αρσενικό                      Θηλυκό                                   Ουδέτερο

|  |  |  |
| --- | --- | --- |
| Καλός ός | Καλή -ή | Καλό   -ό |
| Νότιος -ος / | Νότια -α | Νότιο -ο |
| Ταχύς  - ύςπαχύς | Ταχεία  -είαΠαχιά  -ιά | Ταχύ  ύπαχύ |
| ακριβής | ακριβής | ακριβές |
| καφετής | καφετιά | καφετή |
| ζηλιάρης | ζηλιάρα | ζηλιάρικο |

**Παραγωγή-σύνθεση**

**παράγωγες λέξεις**

 Νέες λέξεις μπορούν να παραχθούν, όταν στο θέμα της αρχικής λέξης προστίθεται μία νέα διαφορετική κατάληξη, που λέγεται παραγωγική κατάληξη ή επίθημα : π.χ. παιδί+παραγωγική κατάληξη -ακι→ παράγωγη λέξη παιδάκι

**Σύνθετες λέξεις**

Δημιουργούνται με δύο τρόπους:

α' τρόπος: Ενώνονται τα θέματα δύο απλών λέξεων, π.χ. παχύσαρκο: από τις λέξεις παχύ: που είναι το α' μέρος (πρώτο συνθετικό) της νέας λέξης σάρκα: που είναι το β' μέρος (δεύτερο συνθετικό) της νέας λέξης.

β' τρόπος: Αριστερά από το θέμα της αρχικής λέξης προστίθεται ένα πρόθημα, όπως μια αρχαία πρόθεση ή το στερητικό α- (που δηλώνει άρνηση): π.χ. τροφή +αρχαία πρόθεση διά → σύνθετη λέξη διατροφή π.χ. φθαρτός +στερητικό πρόθημα: α- → σύνθετη λέξη: άφθαρτος. Τα προθήματα αυτά ονομάζονται και αχώριστα μόρια, γιατί δε συναντώνται κατά κανόνα μόνα τους στον λόγο. Βλ. και στη Γραμματική.

**Ασκήσεις:**

**1)Στις παρακάτω περιόδους να εντοπίσετε τους επιθετικούς προσδιορισμούς και να βρείτε τις περιπτώσεις όπου ο επιθετικός προσδιορισμός λειτουργεί ως ουσιαστικό.**

 α) Ήταν λογικός άνθρωπος και έπαιρνε συνετές αποφάσεις.

β) Εντυπωσίαζε το πολυγωνικό σχήμα του κτιρίου

. γ) Δεν κάνει να τρως γρήγορα το πρωινό σου.

δ) Οι ασημένιες λαβές των όπλων λαμπύριζαν στον ήλιο.

ε) Το χαρακτηριστικό της περιοχής μας είναι η φιλοξενία.

 στ) Βάλε τα άπλυτα στο πλυντήριο.

ζ) Αντιμετωπίζει πολλά προβλήματα τελευταία.

η) Κάθε μέρα επισκέπτεται το πατρικό του.

θ) Τα απογεύματα πίνει ελληνικό και τον συνοδεύει με γευστικά κουλούρια.

**2) Να χωρίσετε τα παρακάτω ουσιαστικά σε τρικατάληκτα και δικατάληκτα και τα δικατάληκτα σε ισοσύλλαβα και ανισοσύλλαβα.**

 Πράγμα, μυαλό, πύργος, κουζίνα**,** πλανήτης, έδεσμα, σάλτσα, συνταγή, έρωτας, απάντηση, πόλη, καφές, πρόβλημα, άνθρωπος, ψήφος, μέθοδος.

**3) Να μεταφέρετε τα ουσιαστικά στον άλλο αριθμό, στην πτώση που βρίσκονται.**

την περίοδο, του παππού, το γεύμα, οι διασημότητες, τη συνοδεία, των φαγητών, η ένταση, την ψήφο, ο διάδρομος, της παράστασης, των κοριτσιών, το βέλος, των αισθήσεων, τις αίθουσες, των κρεάτων, ο γραμματέας, οι πράξεις.

**4)  Να σχηματίσετε τη γενική ενικού και πληθυντικού των παρακάτω ουσιαστικών.**

Άτομο, επίπτωση, κουρέας, τέρας, συνήθεια, γλώσσα, αγόρι, κανόνας, τραγουδιστής, αλεπού, παράγοντας, κομήτης, καλαμπόκι, βαρκάρης, επιθυμία, αφέντης, κήρυκας.

5) **Στις παρακάτω φράσεις να μεταφέρετε τα ουσιαστικά στον άλλο αριθμό όπου είναι δυνατό.**

 Η εξέταση του μαθητή, το δώρο των Χριστουγέννων, η ανάγκη της επιχείρησης, η φιλοξενία του οικοδεσπότη, ο αγώνας του εργάτη, η παράμερος του προβλήματος, η βούληση του έθνους, το σφύριγμα του διαιτητή, η επιθυμία του ταξιδιώτη, η μέθοδος του εκπαιδευτικού.

**6) Να συμπληρώσετε τα γένη των επιθέτων που λείπουν.**

Ο ελεύθερος, η έντιμη, το μοντέρνο, ο αστείος, το σπάνιο, ο φρέσκος, το γλυκό, η βαριά, ο ελαφρύς, το θρασύ, το ταχύ, ο πορτοκαλής, ο ζηλιάρης, ο καβγατζής, η επιμελής, ο κακοήθης, ο ενδιαφέρων, το πολύ.

**7)Να κλιθούν τα παρακάτω ονοματικά σύνολα.**

 Η βαθιά λίμνη, ο επιμελής μαθητής, το επικερδές επάγγελμα, ο μακρύς δρόμος.

**8) Να συμπληρώσετε τα κενά.**

…………………………..(σαφής) προθέσεις

…………………………….. (πολύς) ζέστη

…………………………(επίτιμος) προσκαλεσμένοι

..…………………. (βραχώδης) μέρη

………………………..(επιεικής) ανθρώπου

 ………………………(βαθύς) νερά

**9) Στις παρακάτω παράγωγες λέξεις να εντοπίσετε τα προθήματα ή τα επιθήματα.**

 Ξεγράφω, γυναικούλα, αναδάσωση, άκαρδος, πρόσκληση, πτυχιούχος, βασιλεία, φούρναρης, διωγμός, τρυφερότητα, εξυπνάδα, ελαιώνας.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**ΑΣΚΗΣΕΙΣ**

 **1. Να χωρίσετε τις παρακάτω προτάσεις σε δύο τμήματα, μία ονοματική και μία ρηματική φράση:**

• Το ύψος του κτιρίου ήταν πολύ εντυπωσιακό.

• Οι υπάλληλοι του Δήμου μάζεψαν τα εγκαταλελειμμένα ζώα.

• Κάηκε το δάσος, ο πνεύμονας της πόλης μας.

• Το ένα στα δέκα Ελληνόπουλα είναι παχύσαρκο.

**2. Να αναγνωρισθούν συντακτικά οι υπογραμμισμένοι όροι (υποκείμενο, άμεσο αντικείμενο, έμμεσο αντικείμενο, κατηγορούμενο, προσδιορισμός σε γενική):**

• Η υπογραφή θεωρείται γνήσια.

• Οι κάτοικοι του χωριού ανοίγουν τα παράθυρα των σπιτιών.

 • Ο κατηγορούμενος αποδείχτηκε ένοχος.

 • Η επιφάνεια του νερού γυαλίζει σαν κρύσταλλο.

• Η φύση γύρω μας φαίνεται ήρεμη. • Η Μαρία είπε το μυστικό της στην Ειρήνη.

• Η κατάσταση παραμένει ίδια.

• Η καθηγήτρια της γλώσσας έδωσε στα παιδιά τις ασκήσεις.

 • Διορίστηκα καθηγητής στην Αγία Βαρβάρα.

**ΑΣΚΗΣΕΙΣ ΜΕ ΟΥΣΙΑΣΤΙΚΑ**

**1) Να γραφούν ξανά οι παρακάτω ονοματικές φράσεις αλλά στον άλλο αριθμό από αυτό στον οποίο βρίσκονται:**

 • ο ελαιώνας του πατέρα

• ο αγώνας του ναύτη

• ο ορισμοί του αφέντη

• οι θόρυβοι των οδοστρωτήρων

 • ο λογαριασμός του μεσίτη

**2) Να συμπληρωθούν τα κενά στη γενική πτώση:**

• η κίνηση της .............................................. (λεωφόρος)

 • οι αρχές της .............................................. (πόλη)

• η διάρκεια της .............................................. (κρίση)

**3) Να συμπληρωθούν τα κενά με τον κατάλληλο τύπο του ουσιαστικού σε παρένθεση:**

 • Το σχήμα του .............................................. (πρόσωπο) πολλών ανθρώπων είναι ωοειδές. • Οι ανάγκες του .............................................. (άτομο) στην εποχή μας είναι πολλές.

• Το άρωμα του .............................................. (τριαντάφυλλο) αρέσει σε όλους.

• Φοβηθήκαμε την τρικυμία γιατί βρισκόμασταν στη μέση του .............................................. (πέλαγος).

• Όλα έχουν ελεγχθεί, ώστε να μην υπάρχει περίπτωση .............................................. (λάθος).

 • Το βράδυ ρίχνουμε τα .............................................. (δίχτυ) και τα μαζεύουμε το πρωί.

• Το δωδεκαήμερο λήγει με την εορτή των .............................................. (φως).

• Τα .............................................. (βράδυ) μαζευόμασταν όλοι πολύ νωρίς στο σπίτι.

• Αυτό το αυτοκίνητο είναι ειδικό για μεταφορά .............................................. (κρέας).

• Η προσπάθεια των .............................................. (καθεστώς) να κρατηθούν στην εξουσία είναι συχνά αγωνιώδης.

**4) Να συμπληρωθούν τα κενά με τον κατάλληλο τύπο του ουσιαστικού σε παρένθεση**:

 • Είναι πολύ σημαντικό οι παιδικές .............................................. (παράσταση) να αποτελούν αξιόλογες παραγωγές γιατί μέσα από αυτές διαμορφώνονται όχι μόνο οι αυριανοί .............................................. (θεατής) αλλά και οι αυριανοί σκεπτόμενοι .............................................. (πολίτης).

• Ένα παιδικό ή νεανικό βιβλίο μπορεί να θίγει με τρόπο έμμεσο σημαντικά .............................................. (γεγονός) ή κοινωνικά .............................................. (πρόβλημα).

• Οι επισκέπτες προέρχονται από πολλές χώρες και είναι μεταξύ άλλων καθηγητές .............................................. (πανεπιστήμιο), δημοσιογράφοι και .............................................. (συγγραφέας).

• Ένα από τα .............................................. (καθήκον) των μαθητών είναι να ετοιμάζονται καθημερινά για τα μαθήματά τους.

• Στη γιορτή των .............................................. (φως) οι .............................................. (ιερέας) γυρίζουν στα σπίτια και αγιάζουν.

**5)Να σχηματίσετε τη γενική ενικού των παρακάτω ουσιαστικών:**

• το συμβούλιο ………………………. • ο σύλλογος ………………………

 ο έφηβος ……………………………. το μέτωπο …………………………

 ο ανήφορος ……………………….. το χαμόγελο ……………………….

• η παράγραφος …………………….

 το όργανο …………………………..

 ο πόλεμος …………………………..

**ΑΣΚΗΣΕΙΣ ΣΤΑ ΕΠΙΘΕΤΑ**

1. Να συμπληρώσετε τα κενά με τον κατάλληλο τύπο των επιθέτων: ***συνεχής, πλατύς, πολύς, ιδεώδης, διεθνής, ανεπιτυχής, δαιδαλώδης, ακριβής.***

 • Κατάφερε να τους συμφιλιώσει ύστερα από πολλές .................................................... προσπάθειες.

• Το άρθρο έχει σκοπό να μας ενημερώσει για τη λειτουργία της .................................................... Νεανικής Βιβλιοθήκης.

 • Ύστερα από .................................................... σκέψη αποφάσισε να φύγει.

• Η συνεννόηση ήταν αποτέλεσμα .................................................... και αμοιβαίου ενδιαφέροντος.

 • Οι δρόμοι της πόλης μας είναι .................................................... .

 • Οι πληροφορίες που μας έδωσαν δεν είναι .................................................... .

• Οι συνθήκες εργασίας σ' αυτή την επιχείρηση είναι .................................................... .

• Είναι καταπληκτική η εντύπωση που προκαλεί αυτό το .............................................. κτίριο.

 • Δεν έδειχνε απέναντί του ούτε το .................................................... σεβασμό.

 • Δεν αντέχω τη .................................................... πίεση.

• Ορισμένα κράτη δεν σέβονται τους .................................................... κανόνες.

• Δεν γνωρίζω το .................................................... έτος της γέννησής του.

1. Να μεταφέρετε τα ακόλουθα ονοματικά σύνολα στην ίδια πτώση του άλλου αριθμού.

• τον ευσεβή άνθρωπο -> ..........................................................................................................

• των προσεχών εκλογών -> ....................................................................................................

• τις ακριβείς πληροφορίες -> ..................................................................................................

• τη μεγαλοπρεπή πρόοδο -> ....................................................................................................

• του επιεικούς μέτρου -> .........................................................................................................

 • τη συνεχή φροντίδα -> ............................................................................................................

• το επικερδές επάγγελμα -> ....................................................................................................

• ο αναιδής άνθρωπος -> .........................................................................................................

1. **Να συμπληρώσετε με τους κατάλληλους τύπους του επιθέτου: *ο πολύς*, *η πολλή*, *το* *πολύ*.**

 • Καταβάλαμε .......................................... προσπάθεια για να πετύχουμε.

• .......................................... λόγος γίνεται τελευταία για την έξαρση της εγκληματικότητας.

• Δεν μου αρέσει ο ................................. θόρυβος και η ......................................... φασαρία.

• Υποδέχτηκαν την πρότασή μου με .......................................... ενθουσιασμό.

• Χρειάζεται .......................................... προσοχή, όταν περνάμε δρόμο.

• Στην αφετηρία είχαν συγκεντρωθεί .......................................... δρομείς.

• Άλλα ζώα είναι συνηθισμένα στο ..................................... κρύο και άλλα στην ...................................... ζέστη.

• Η συμπεριφορά .......................................... ανθρώπων είναι απαράδεκτη.

• Κατάφερε να αναδειχθεί με .......................................... μόχθο.



